
ARCHITEKTŪROS IR URBANISTIKOS SKYRIAUS  GEODEZININKO 

PAREIGYBĖS APRAŠYMAS
I. BENDROJI DALIS 
1. Geodezininko pareigybė reikalinga užtikrinti teisės aktais reglamentuotą geodezinės – topografinės medžiagos atnaujinimą, naudojimą. Geodezininką priima į darbą ir atleidžia iš jo administracijos direktorius.

2. Geodezininkas yra darbuotojas, dirbantis pagal darbo sutartį, pavaldus skyriaus vedėjui.

3. Darbuotojas, einantis šias pareigas, turi atitikti šiuos reikalavimus:

3.1. turi turėti aukštąjį neuniversitetinį technologijų mokslo studijų srities arba jam prilygintą išsilavinimą;

3.2. mokėti kaupti, sisteminti, valdyti, apibendrinti informaciją ir rengti išvadas;

3.3. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais, Statybos techniniais reglamentais ir kitais norminiais aktais, reglamentuojančiais geodeziją, kartografiją, teritorijų planavimą;

3.4. savarankiškai planuoti, organizuoti savo veiklą;

3.5. mokėti dirbti kompiuterinėmis programomis MS „Word“, MS „Outlook“, MS „Internet Explorer“, GIS Geo Map.
II. GEODEZININKO PAREIGOS


4. Patikėjimo teise vykdyti savivaldybės  turto, kurį sudaro 1:500 - 1:5000 masteliu topografiniai planai, 1:10000 - 50000 mastelio žemėlapiai, georeferencinė duomenų bazė, geodeziniai tinklai, patikėtinio funkcijas.


5. Savivaldybės  administracijos pavedimu spręsti geodezinės - topografinės medžiagos atnaujinimo, naudojimo, geodezinių tinklų sutankinimo ir apsaugos savivaldybės  teritorijoje klausimus.


6. Išduoti leidimus, išeities duomenis, esamą medžiagą topografiniams - geodeziniams darbams atlikti. Priimti ir derinti naujai pateiktą medžiagą pagal Geodezijos ir kartografijos tarnybos reglamento (GKTR) reikalavimus.


7. Rajono savivaldybės administracijos pavedimu atlikti topografines ir geodezines-kontrolines nuotraukas, inžinerinių tinklų planus, savivaldybės  teritorijos detaliajam planavimui.

8. Savivaldybės  administracijos pavedimu, vadovaujantis Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymu, vietoje nustatyti perduodamo neatlygintinai nuosavybėn žemės sklypo plotą, ribas.

9. Administruoti topografinę medžiagą Geoinformacinėje (GIS GeoMap) sistemoje.
           10.Vadovaudamasis Geodezijos ir kartografijos darbų savivaldybėse kontrolės ir valstybinės ekspertizės tvarkos aprašu, patvirtintu Lietuvos Respublikos žemės ūkio ministerijos 2011 m. rugsėjo 26 d. įsakymu Nr. 3D-708, tikrina ir derina parengtas topografines nuotraukas.
III. ATSAKOMYBĖ IR ATSKAITOMYBĖ

10. Geodezininkas atsako už:


10.1. Lietuvos Respublikos Konstitucijos, įstatymų ir kitų teisės aktų nesilaikymą, savivaldybės tarybos sprendimų, mero potvarkių, savivaldybės administracijos direktoriaus įsakymų skyriaus kompetencijos klausimais nevykdymą;


10.2. Skyriaus pareiginiuose nuostatuose nustatytų funkcijų bei pavestų užduočių neatlikimą ar netinkamą atlikimą;


10.3. Savivaldybės administracijos darbo tvarkos taisyklių, darbuotojų saugos ir sveikatos reikalavimų nesilaikymą;


10.4. Geodezininkas tiesiogiai pavaldus Architektūros ir urbanistikos skyriaus vedėjui.

